open-index/open-wikipedia-markdown huggingface dataset:
Χάλαμ ΦΚ

Η **Χάλαμ ΦΚ** (αγγλικά: *Hallam F.C.*) είναι ποδοσφαιρικός σύλλογος της Αγγλίας, από την περιοχή του Σέφιλντ. Ιδρύθηκε το 1860 και είναι ο δεύτερος αρχαιότερος σύλλογος παγκοσμίως μετά τη Σέφιλντ Φ.Κ.. Αγωνίζεται στην Ανώτερη κατηγορία (Premier Division) της "Northern Counties East League". 

Η Χάλαμ αγωνίζεται στο αρχικό της στάδιο το *Sandygate Road*, το οποίο επισήμως αναγνωρίζεται από το Βιβλίο Γκίνες ως το παλιότερο γήπεδο στον κόσμο. Το *Sandygate* βρίσκεται στο δυτικό Σέφιλντ, στην περιοχή *Crosspool* και έχει χωρητικότητα 800 θεατών (248 καθημένων).

Το σωματείο έχει το παρατσούκλι "The Countrymen", δηλαδή "Επαρχιώτες". Η στολή του αποτελείται από οριζόντιες μπλε-άσπρες ρίγες και μπλε παντελόνι. Πρόεδρος είναι ο Ernest Forrest και μάνατζερ ο Darren Bland΄

## Ιστορία
Στις 26 Δεκεμβρίου του 1860, η **Χάλαμ** αγωνίστηκε για πρώτη φορά με τη Σέφιλντ Φ.Κ. σε ένα τοπικό ντέρμπι, το οποίο συνεχίζεται μέχρι σήμερα. Αποτελεί το αρχαιότερο τοπικό ποδοσφαιρικό ντέρμπι και ένα από τα παλαιοτέρα τοπικά ντέρμπι όλων των σπορ.

Το 1867 ο σύλλογος κατέκτησε το "Youdan Cup", το οποίο θεωρείται η πρώτη παγκοσμίως ποδοσφαιρική διοργάνωση. Έτσι μπήκε στην ιστορία ως η πρώτη νικήτρια επίσημης ποδοσφαιρικής διοργάνωσης. Στον τελικό που διεξήχθη στο *Bramall Lane* του Σέφιλντ νίκησε τη Norfolk.

## Πρόσφατα χρόνια
Η **Χάλαμ** συμμετέχει στην "Northern Counties East League" από την ίδρυσή της το 1982 και η καλύτερη θέση που έχει καταλάβει είναι η 3η στην ανώτερη κατηγορία (Premier Division) το 2002-03.

Το 2006-07 προκρίθηκε ως τον 2ο προκριματικό γύρο του Κυπέλλου Αγγλίας και ως τα προημιτελικά του Λιγκ Καπ της N.C.E.League.

## Αξιοσημείωτα
Το σωματείο συμμετείχε στο φιλμ "When Saturday Comes".

Χόλαμ Φ.Κ.
Κατηγορία:Ιδρύσεις αθλητικών συλλόγων το 1860
Κατηγορία:Ποδοσφαιρικές ομάδες Αγγλίας
Κατηγορία:Σέφιλντ

Κατηγορία:Ιδρύσεις ποδοσφαιρικών ομάδων το 1860
STS-116

Η πτήση **STS-116** (αγγλ. **''S**pace **T**ransportation **S**ystem*, *διαστημικό σύστημα μεταφορών*) είναι ο κωδικός που χαρακτηρίζει μια από τις αποστολές του [[Διαστημικό Λεωφορείο Ντισκάβερι|Διαστημικού Λεωφορείου Ντισκάβερι]] της [[NASA]] στον [[Διεθνής Διαστημικός Σταθμός|διεθνή διαστημικό σταθμό (ISS)]]. Η εκτόξευση σχεδιάστηκε αρχικά για τις [[7 Δεκεμβρίου]] [[2006]], αλλά ακυρώθηκε λόγω βαριάς χαμηλής συννεφιάς. Το Ντισκάβερι εκτοξεύτηκε επιτυχώς κατά τη διάρκεια της δεύτερης προσπάθειας έναρξης το Σάββατο, [[9 Δεκεμβρίου]] [[2006]] στις 8:47:35 μ.μ. EST. Ήταν η πρώτη φορά που έγινε νυκτερινή εκτόξευση ενός διαστημικού λεωφορείου από την πτήση [[STS-113]], το Νοέμβριο του [[2002]].

== Πλήρωμα ==
Το πλήρωμα που επάνδρωσε την πτήση: 

== Παραπομπές ==
<references />

== Εξωτερικοί σύνδεσμοι ==

* [http://www.spaceflightnow.com/shuttle/sts116/status.html Mission Status Center] - *SpaceFlightNow*: Up to the minute blog on the mission
* [http://spaceflight.nasa.gov/shuttle/archives/sts-116/index.html STS-116 mission overview]  - [[NASA]]'s website
* [http://www.nasa.gov/pdf/162182main_STS-116_Press_Kit.pdf STS-116 Press Kit] 
* [http://www.nasa.gov/mission_pages/shuttle/main/index.html Space Shuttle main page] at NASA
* [https://web.archive.org/web/20070927234944/http://www.spaceflightweb.com/hsf/sts/missions/sts-116/ STS-116 Mission Profile] - A mission profile reporting on the missions events as well as video clips of mission events
* [http://www.collectspace.com/news/news-121106a.html#ofk STS-116 Official Flight Kit] - the list of mementos carried aboard *Discovery'' for presentation by NASA and the crew

### Videos
* STS-116 Launch Video: NASA VIDEO KSC-06-S-00251, captioned in English
* NASA Videos for STS-116 
* STS-116 Launch Video View From Cape Canaveral South Bridge -Weathervine Video

Κατηγορία:Αποστολές Διαστημικών Λεωφορείων
Κατηγορία:Αποστολές στο Διεθνή Διαστημικό Σταθμό
Κατηγορία:Διαστημικές αποστολές το 2006
Μνήμη (φυσική)

Ως **μνήμη** ορίζουμε, γενικά μιλώντας, την ιδιότητα ενός συστήματος του οποίου η στιγμιαία κατάσταση εξαρτάται όχι μόνο από τη στιγμιαία διέγερση ή σήμα εισόδου αλλά και από τις εισόδους ή διεγέρσεις κατά προηγούμενες χρονικές στιγμές. Λέμε ότι ένα σύστημα "έχει μνήμη" όταν η απόκριση του ή σήμα εξόδου εξαρτάται από την προηγούμενη ιστορία του συστήματος.

Για την κατανόηση της έννοιας της μνήμης αναφορικά με οποιοδήποτε δυναμικό σύστημα, δηλαδή φυσικό ή τεχνητό σύστημα με ανεξάρτητη μεταβλητή το χρόνο, είναι χρήσιμες κάποιες βασικές γνώσεις διαφορικών εξισώσεων. Συγκεκριμένα μπορούμε να κάνουμε τη διάκριση σε γραμμικά δυναμικά συστήματα, δηλαδή συστήματα που περιγράφονται από γραμμικές διαφορικές εξισώσεις, και μη-γραμμικά συστήματα. Πολλά τεχνολογικά συστήματα είναι γραμμικά, ή μπορούν να προσεγγιστούν ικανοποιητικά από γραμμικά μοντέλα. Ίσως πιο σπάνια αλλά όχι λιγότερο σημαντικά είναι τα μη-γραμμικά συστήματα. Ωστόσο η μη-γραμμικότητα εισάγει κάποιες επί πλέον δυσκολίες στην ανάλυση, κάποιες από τις οποίες αφορούν τη γνωστή στην εκλαϊκευμένη επιστημονική λογοτεχνία θεωρία του χάους.

Αν εξετάσουμε γραμμικά δυναμικά συστήματα η έννοια της μνήμης είναι ευκολότερο να προσδιοριστεί. Ως απλουστευμένος γενικός κανόνας προκύπτει ότι:

:*τα δυναμικά συστήματα που έχουν [[απόσβεση]] (τριβή) τείνουν να απολέσουν τη μνήμη τους*

ενώ

:*τα δυναμικά συστήματα χωρίς [[απόσβεση]] τείνουν να διατηρήσουν αναλλοίωτες τις διεγέρσεις που δέχονται, δηλαδή "έχουν μνήμη"*.

Η έννοια της μνήμης είναι λοιπόν σχετική. Και εξαρτάται από τη σχετικά γρήγορη ή σχετικά αργή *απόκριση* του συστήματος, και τη σχετικά μεγάλη ή μικρή απόσβεση. Ένα απλό παράδειγμα είναι το απλό μηχανικό σύστημα του εκκρεμούς. Ένα εκκρεμές χωρίς καθόλου τριβή ταλαντώνεται επ´άπειρο. Το πλάτος της ταλάντωσης εξαρτάται από όλες τις προηγούμενες διεγέρσεις (εξωτερικές ωθήσεις) (σχήμα). Ένα εκκρεμές με μεγάλη τριβή ακινητοποιείται μετά λίγο χρόνο. Το πλάτος της ταλάντωσης του εξαρτάται μόνο από την τελευταία στιγμιαία διέγερση.

Η απλή έννοια της μνήμης για τα δυναμικά συστήματα μπορεί να επεκταθεί, και παρουσιάζει μεγαλύτερο ενδιαφέρον στα ψηφιακά συστήματα. Υπάρχουν διάφορες τεχνικές με τις οποίες μπορούν να κατασκευαστούν ψηφιακά συστήματα μνήμης, δηλαδή συστήματα που αποθηκεύουν και διατηρούν ψηφιακή πληροφορία.

## Παραπομπές


Κατηγορία:Δυναμική
Κατηγορία:Αυτοματισμός
Κατηγορία:Συστημική θεωρία
Χοσέ Μανουέλ Ρέι

Ο **Χοσέ Μανουέλ Ρέι** (*Jose Manuel Rey*, γεννήθηκε 20 Μαΐου 1975 στο Καράκας) είναι πρώην ποδοσφαιριστής από τη Βενεζουέλα. Αγωνιζόταν στο κέντρο της άμυνας και ήταν αρχηγός της εθνικής Βενεζουέλας και είναι δεύτερος σε διεθνείς συμμετοχές με 115 αγώνες.

## Οι εκτελέσεις φάουλ
Ο Ρέι είναι εξαιρετικός στις εκτελέσεις φάουλ σχεδόν από οποιαδήποτε απόσταση. Το απόδειξε άλλωστε στο παιγνίδι της ΑΕΚ με αντίπαλο την Ανόρθωση και δεν πρόλαβε να περάσει μια βδομάδα και έκανε όλο τον κόσμο να παραμιλάει για τις εξαιρετικές ικανότητες αυτού του παίκτη. 

Στις 13 Οκτωβρίου 2007, ο Ρέι σκοράροντας από τα 45 μέτρα, σχεδόν από το ημικύκλιο, χάρισε τη νίκη στην Εθνική του ομάδα εναντίον του Ισημερινού, κατά τη διάρκεια των προκριματικών για το Παγκόσμιο Κύπελλο του 2010.

## Τίτλοι και διακρίσεις

**Καράκας ΦΚ**
* Πρωτάθλημα Βενεζουέλας (9) : 1996–97, 2003–04, 2006–07, 2008–09, 2009–10, Κλαούσουρα 2004, 2007 και 2009, Απερτούρα 2003
**Κόλο-Κόλο**
* Πρωτάθλημα Χιλής : 2009
**Ντεπορτίβο Λάρα**
* Πρωτάθλημα Βενεζουέλας : 2011–12
**Ατομικές διακρίσεις**
* Ποδοσφαιριστής της Χρονιάς: 2008–09

## Παραπομπές


## Εξωτερικοί σύνδεσμοι

* Επίσημη ιστοσελίδα της AEK

Κατηγορία:Ποδοσφαιριστές από τη Βενεζουέλα
Κατηγορία:Ποδοσφαιριστές Εθνικής Βενεζουέλας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Καράκας ΦΚ
Κατηγορία:Ποδοσφαιριστές Κλουμπ Σπορτ Εμελέκ
Κατηγορία:Ποδοσφαιριστές Ατλέτικο Νασιονάλ
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Μινέιρο Γκουαγιάνα
Κατηγορία:Ποδοσφαιριστές Ντεπορτίβο Λάρα
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κόπα Αμέρικα 1997
Κατηγορία:Ποδοσφαιριστές Μαρίτιμο ντε Βενεζουέλα
Κατηγορία:Ποδοσφαιριστές Ποντεβέδρα ΚΦ
Κατηγορία:Ποδοσφαιριστές Α΄ κατηγορίας Κύπρου
Γλυκά Νερά Κωνσταντινούπολης

Τα **Γλυκά Νερά** (τουρκικά: **Καγιτχανέ**) είναι βόρειος-βορειοδυτικός εξοχικός συνοικισμός στη Κωνσταντινούπολη στο μυχό του Κεράτιου Κόλπου, στο σημείο εκβολής των μικρών ποταμών Βορβύσου (Κεατχανέ σουγιού) και Κύδαρη (Αλή Μπεήκιοϊ σουγιού). Ο Σουλτάνος Μαχμούτ Β' είχε κτίσει εκεί το 1814 μικρό περίπτερο (κιόσκ) αραβικού ρυθμού στο οποίο μετέβαιναν εκεί κάθε χρόνο τις πρώτες μέρες της άνοιξης οι Σουλτάνοι με τις ακολουθίες τους. Σήμερα το μικρό εκείνο ανάκτορο έχει καταστραφεί, ο δε εξοχικός χαρακτήρας της περιοχής έχει χαθεί, οι δε κάτοικοι της Κωνσταντινούπολης έπαυσαν να συχνάζουν όπως άλλοτε εκεί. Πλην όμως υφίσταται σήμερα λόγω της ανάπτυξης της πόλης τουριστικό περίπτερο το "Καφέ Πιέρ Λοτί απ΄ όπου δίνεται θέα από το Βορρά στην Κωνσταντινούπολη.

Μπροστά από το σημείο αυτό διέρχεται σήμερα μεγάλος περιφερειακός αυτοκινητόδρομος όπου δια της 3ης γέφυρας του Κεράτιου Κ. (μετά τις γέφυρες Γαλατά και Ατατί(ου)ρκ) οδηγεί περιφερειακά στη σύγχρονη πρώτη μεγάλη γέφυρα του Βοσπόρου, προς την ασιατική ακτή.
## Παραπομπές


Κατηγορία:Προάστια της Κωνσταντινούπολης
Γιαλί Τζαμί

Το τζαμί του **Κιουτσούκ Χασάν** ή  **Γιαλί Τζαμισί** βρίσκεται στα Χανιά και είναι έργο της ισλαμικής τέχνης.

Χρονολογείται στο β’ μισό του 17ου αιώνα. Κτίστηκε προς τιμή του πρώτου φρουράρχου των Χανίων, Κιουτσούκ Χασάν. Το τζαμί έχει κυβικό κτίσμα που καλύπτεται από ένα μεγάλο ημισφαιρικό χωρίς τύμπανο τρούλο που τον στηρίζουν τέσσερα περίτεχνα πέτρινα τόξα. Από τη δυτική και τη βόρεια πλευρά του περιβάλλεται από στοά στεγασμένη από έξι μικρούς τρούλους χωρίς τύμπανο. Το τέμενος Κιουτσούκ (μικρού) Χασάν ή Γιαλί Τζαμί (το "πλούσιο" τζαμί καθώς η λέξη γιαλί - yallie στα Τουρκικά σημαίνει πλούσιο), όπως επικράτησε να λέγεται, ήταν έργο Αρμενίου αρχιτέκτονα που είχε κατασκευάσει και άλλο όμοιό του στο χωριό Σπανιάκο του Σελίνου. 

Το τζαμί, στην αυλή του οποίου υπήρχαν φοινικόδεντρα και τάφοι πασάδων και γενιτσάρων, σταμάτησε τη λειτουργία του το 1923 και σήμερα είναι αναπαλαιωμένο ώστε να αποτελεί χώρο εκδηλώσεων.

## Παραπομπές


Κιουτσουκ Χασαν
Κατηγορία:Κτίρια και κατασκευές στα Χανιά
Μπουταριτάρι

Η **Μπουταριτάρι** (παλαιότερα γνωστή ως *Κλάινε-Μακίν*, *Μακίν*, *Πιττ Νήσος*, *Ταριτάρι Νήσος*, ή *Τάτσινγκ Νήσος*) είναι ατόλλη που βρίσκεται στα Νησιά Γκίλμπερτ στον Ειρηνικό Ωκεανό, και αποτελεί τμήμα του νησιωτικού κράτους του Κιριμπάτι. 

## Γεωγραφία

Τρία χιλιόμετρα στα βορειοανατολικά βρίσκεται ένας γραμμικός ύφαλος με τρεις κατοικήσιμες νησίδες (Μακίν, Κιέμπου και Όννε) γνωστός ως Μακίν. Η Μπουταριτάρι ονομαζόταν Ατόλλη Μακίν από τον Αμερικανικό στρατό, και το Μακίν ήταν γνωστό τότε ως Μακίν Μηνγκ ή Μικρό Μακίν για να ξεχωρίζει. Τώρα που το όνομα "Μπουταριτάρι" προτιμάται για τη μεγαλύτερη ατόλλη, ο επιθετικός προσδιορισμός για το μικρότερο "Μακίν" τείνει να εξαλειφθεί. 

Η ατόλλη Μπουταριτάρι έχει χερσαία έκταση 13,6 χλμ² και πληθυσμό 4.200 ατόμων το 2002, ενώ το Μακίν έχει έκταση 6,7 χλμ² και πληθυσμό 1.700 άτομα. 

Η ατόλλη είναι σχεδόν τετράπλευρη και κοντά στα 30 χλμ. στην κατεύθυνση ανατολή - δύση, και κατά μέσο όρο περίπου 15 χλμ. από βορρά προς νότο. Ο ύφαλος είναι περισσότερο βυθισμένος και σπασμένος σε αρκετά ευρεία κανάλια στη δυτική πλευρά. Μικρές νησίδες βρίσκονται στα τμήματα υφάλου μεταξύ αυτών των καναλιών. Ο ύφαλος της ατόλλης είναι συνεχής αλλά σχεδόν χωρίς νησίδες στη βόρεια πλευρά του. Στη βορειοανατολική γωνιά, ο ύφαλος έχει πλάτος 1,75 χλμ. και έχουν αναπτυχθεί μόνον μικρές διασκορπισμένες νησίδες. Η λιμνοθάλασσα της Μπουταριτάρι είναι πολύ ανοικτή στην ανταλλαγή νερών με τον ωκεανό. Η λιμνοθάλασσα είναι βαθιά και μπορεί να δεχτεί μεγάλα πλοία, αν και τα περάσματα εισόδου είναι σχετικά στενά.

Το νότιο και νοτιοανατολικό τμήμα της ατόλλης περιλαμβάνει μια σχεδόν συνεχή νησίδα, σπασμένη μόνον από ένα ευρύ τμήμα υφάλου μεταξύ των νησίδων. Αυτές οι νησίδες έχουν πλάτος μεταξύ 0,2 και 0,5 χλμ., αλλά γίνονται πλατύτερες στα σημεία που ο ύφαλος αλλάζει κατεύθυνση. Στις τελευταίες περιοχές εμφανίζονται καλά αναπτυγμένοι μανγκρόβιοι βάλτοι, όπως και κατά μήκος της νότιας ακτής της λιμνοθάλασσας. Οι στενές νησίδες είναι χαρακτηριστικό για τις ατόλλες του Κιριμπάτι που έχουν κατεύθυνση από ανατολή προς δύση.

Οι νησίδες Μπικάτι και Μπικατιέρα καταλαμβάνουν μια γωνία του υφάλου στο ακραίο βορειοδυτικό άκρο της ατόλλης, και συνορεύουν με μια δεύτερη μικρότερη λιμνοθάλασσα στα βόρεια της κύριας λιμνοθάλασσας. Η μεγαλύτερη νησίδα Μπικάτι (2 επί 0,5 χλμ.) έχει ένα χωριό. Το κύριο χωριό είναι το Μπουταριτάρι στη νότια ομώνυμη νησίδα, με πληθυσμό περίπου 2.000 άτομα. 

### Οικισμοί

### Κλίμα
Είναι ένα από τα πιο γόνιμα από τα "εξωτερικά νησιά" λόγω της καλής βροχόπτωσης. Η τυπική ετήσια βροχόπτωση είναι περίπου 4 μέτρα, συγκρινόμενη με τα περίπου 2 μέτρα στην Ατόλλη Ταράουα και το 1 μέτρο στον μακρινό νότο του Κιριμπάτι. 

Η βροχόπτωση στην Μπουταριτάρι αυξάνεται κατά το φαινόμενο του Ελ Νίνιο.

Κατηγορία:Νησιά Γκίλμπερτ
Μπουταριταρι
Μακίν Νήσος

Η **Μακίν Νήσος** (παλαιότερα γνωστή ως *Μακίν Μηνγκ* ή *Μικρή Μακίν*) είναι μια ατόλλη στα Νησιά Γκίλμπερτ στον Ειρηνικό Ωκεανό, και ανήκει στο νησιωτικό κράτος του Κιριμπάτι.

Η ατόλλη είναι το βορειότερο από τα Νησιά Γκίλμπερτ, βρίσκεται 3 χλμ. βορειοανατολικά της ατόλλης Μπουταριτάρι και αποτελείται από έναν γραμμικό ύφαλο με 5 νησίδες, εκ των οποίων κατοικούνται οι τρεις. 

Οι νησίδες από βορρά προς νότο είναι:
***Μακίν** (*Κλάινε-Μακίν*, *Μακίν Μηνγκ*, *Πιττς Νήσος* ή *Μικρή Μακίν*), η μεγαλύτερη νησίδα
***Αονμπίκε**
***Τέμπουα Ταράουα**
***Κιέμπου** (*Κουούπ*)
***Όννε** (*Χονάι*)

και εκτείνονται από βορρά προς νότο για 7 χλμ., και περικλύονται όλες σε ένα κοινό σύστημα περιβάλλοντος υφάλου.

Κατηγορία:Νησιά Γκίλμπερτ

Μακιν
Ατλαντίς

Η λέξη **Ατλαντίς** χρησιμοποιείται με τις ακόλουθες σημασίες:

# Ατλαντίς (καταδρομικό)
# Το μυθικό νησί Ατλαντίδα
# Διαστημικό Λεωφορείο Ατλαντίς
# Ατλαντίς (εφημερίδα)
Άγιος Θαλέλαιος Νάξου

Ο **Άγιος Θαλέλαιος** είναι χωριό της δυτικής πεδινής Νάξου σε υψόμετρο 75-95 μέτρων και έχει 106 κατοίκους (απογραφή 2011). Διοικητικά υπάγεται ο δήμο ''Νάξου & Μικρών Κυκλάδων''.

## Γενικά στοιχεία
Ο οικισμός είναι κτισμένος σε υψόμετρο 100 μέτρων στο δυτικό τμήμα του νησιού, 5 χλμ ανατολικά της πρωτεύουσας του νησιού Χώρας επί του οδικού άξονα Χώρας - Μελάνων - Κυνιδάρου. Μέχρι το 1928 έφερε την ονομασία *Άγιος Θαλέλαιος* ενώ διοικητικά ανήκε έως το 1997 στην κοινότητα Μελάνων της επαρχίας Νάξου. Στη συνέχεια υπήχθη στον καποδιστριακό δήμο Νάξου ενώ από το 2011 αποτελεί τμήμα του καλλικρατικού δήμου Νάξου και Μικρών Κυκλάδων.

Πολιούχος του χωριού είναι ο Άγιος Θαλέλαιος προς τιμήν του οποίου διοργανώνεται κάθε χρόνο πανηγύρι στις 20 Μαΐου ενώ σημαντικό αξιοθέατο είναι τα απομεινάρια αρχαίου υδραγωγείου των ρωμαϊκών χρόνων.

## Δημογραφία
### Πληθυσμιακή εξέλιξη

## Διοικητικές μεταβολές
* Το 1835, με 85 κατοίκους (21 οικογένειες), προσαρτάται  στον νεοϊδρυθέντα ''δήμο'' ''Βίβλου'' της επαρχίας Νάξου, με έδρα τον οικισμό Γαλανάδο.
* Το 1912, ο *οικισμός των* αποσπάται από το ''δήμο'' ''Βίβλου'' και προσαρτάται στη *κοινότητα Μελάνων*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97),  ο οικισμός προσαρτάται στο δήμο ''Νάξου''. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Μελάνων*, του *Δήμου Νάξου*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Κουρουνοχώρι ( 105 κ.), Μέλανες ( 414 κ.) και Μύλους ( 27 κ.) την *Τοπική Κοινότητα Μελάνων* ( 652 κ.). Η τ.κ. Μελάνων υπάγεται στη Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Bleach

Το ***Bleach*** (ιαπωνικά: ブリーチ, Χέπμπορν: *Burīchi*) είναι ιαπωνικό manga και anime που δημιουργήθηκε από τον mangaka Τίτε Κούμπο. Κυκλοφόρησε από τις 7 Αυγούστουν του 2006 μέχρι τις 22 Αυγούστου του 2016 από την Shueisha και συμπεριλαμβανόταν σε εβδομαδιαία βάση από το *[[Weekly Shōnen Jump]]* της ίδιας εταιρίας. Το *Bleach* έχει γίνει σειρά anime από το οποίο προέκυψαν δύο OVAs, τέσσερις κινηματογραφικές ταινίες καθώς, βιντεοπαιχνίδια αλλά και μιούζικαλ. Μέχρι τον Ιούλιο του 2016, έχει κυκλοφορήσει σε 73 εκδόσεις τάνκοουμπον (65 με αγγλική μετάφραση). Το *Bleach* περιλαμβάνεται ανάμεσα στις μεγαλύτερες εμπορικές επιτυχίες manga στην Ιαπωνία και στην Αμερική, ενώ το 2005 κατέκτησε το βραβείο Shōgakukan Mangashō (Shogakukan Manga Award) στην κατηγορία Shōnen.

Η ομώνυμη σειρά anime, το πρώτο επεισόδιο της οποίας προβλήθηκε στις 5 Οκτωβρίου του 2004 μέχρι τις 27 Μαρτίου του 2012 και στο ιαπωνικό κανάλι TV Tokyo.

Το Bleach στις 10 Οκτωβρίου του 2022 επέστρεψε με μια σειρά σίκουελ η οποία διαδραματίζεται η τελευταία πράξη της ιστορίας στο μάνγκα.Η σειρά ονομάζεται Bleach Thousand Year Blood War.

Η σειρά έκανε την πρεμιέρα της με αγγλική μεταγλώττιση τον Νοέμβριο του 2022 από τις πλατφόρμες Disney Plus & Hulu.

## Υπόθεση
Το *Bleach* σχετίζεται με την ζωή του Ichigo Kurosaki, ενός μαθητή λυκείου με δυνατότητες να βλέπει φαντάσματα.Μια μέρα γνωρίζει μια Σινιγκάμι με το όνομα Rukia.Η Rukia δίνει προσωρινά της δυνάμεις στον Ichigo ώστε να προστατέψει την οικογένεια του από ένα hollow (πνεύμα που καταβροχθίζει ψυχές).Αργότερα ο Ichigo πρέπει να μάθει να έλεγχει τις δυνάμεις του ως Σινιγκάμι.Στην πορεία γνωρίζουμε την οικογένεια του Ichigo,τον πατέρα του τον Isshin,τις δίδυμες αδελφές του Karin & Yuzu,τους συμμαθητές του την Orihime Inoue,τον Yasutora "Chad" Sado,τον Uryu Ishida και τον Kisuke Urahara.

## Αλλαγές από το μάνγκα
Αρκετές από τις σκηνές του μάνγκα ήταν αρκετές βίαιες ή ακατάλληλες άλλαξαν στη σειρά για λόγους καταλληλότητας. Στο μάνγκα ο Γκιν είχε κόψει εντελώς το χέρι του Τζιντάμπο ενώ στο άνιμε απλώς του προκάλεσε ζημιά.

Στα πρώτα επεισόδια του άνιμε ο Σόρα,ο αδελφός της Οριχίμε είπε ότι φρόντισε την Οριχίμε όταν οι γονείς τους, τους είχαν παρατήσει.Στο μάνγκα ο Σόρα όταν έγινε δέκα οκτώ ετών πήρε την Οριχίμε μαζί του κι  έφυγαν αφήνοντας πίσω τους κακοποιητικούς τους γονείς.Αυτή η αλλαγή διορθώθηκε στο άνιμε κατά τη διάρκεια του Fullbring arc.

Το άνιμε παρέλειψε μερικές σκηνές οι οποίες δείχνουν ότι ο Ίτσιγκο νοιάζεται την Οριχίμε περισσότερο από μία φίλη με αποτέλεσμα στο άνιμε να παρουσιάζονται μονόπλευρα τα συναιθήματα της Οριχίμε για τον Ίτσιγκο.

## Franchise
Η σειρά περιλαμβάνει συνολικά 366 επεισόδια και 4 ταινίες.

## Παραπομπές


## Εξωτερικοί σύνδεσμοι

* Επίσημη ιστοσελίδα  (ιαπωνικά)

Κατηγορία:Bleach
Κατηγορία:Manga του 2001
Μαρακέι

Η **Μαρακέι** είναι μια μικρή ατόλλη στα Βόρεια Νησιά Γκίλμπερτ, και βρίσκεται ανατολικά της ατόλλης Αμπαϊάνγκ, στο νησιωτικό κράτος του Κιριμπάτι στον Ειρηνικό Ωκεανό.

Η κεντρική λιμνοθάλασσα αποτελείται από πολυάριθμες βαθιές λεκάνες και περιβάλλεται από δύο μεγάλα νησιά που χωρίζονται από δύο στενά κανάλια. Τα δύο στενά κανάλια, που αποκόβονται από τα νερά του ωκεανού στην άμπωτη της παλίρροιας, είναι το *Πέρασμα Μπαρετόα* στα δυτικά και το *Πέρασμα Ρεουέτα* στα ανατολικά. Το βορειότερο σημείο της ατόλλης ονομάζεται *Ακρωτήριο Ουΐλκς*. Η ατόλλη έχει χερσαία έκταση 13,5 χλμ². 

## Οικισμοί
**Αντάι**, **Μπουοάτα**, **Ραουαννάουϊ** (ο κύριος οικισμός), **Ρορεαουέα**, **Τεκαρακάν**, **Τεκουάνγκα**, **Τεταμπούκι**.

Κατηγορία:Νησιά Γκίλμπερτ
Μαρακει
Βενεράτο Ηρακλείου

Το  **Βενεράτο** (επίσημο: **Βενεράτον**) είναι χωριό και έδρα ομώνυμης κοινότητος του Δήμου Ηρακλείου στην Περιφερειακή Ενότητα Ηρακλείου της Κρήτης. Ανήκε στην Επαρχία Τεμένους του Νομού Ηρακλείου. Βρίσκεται σε απόσταση 19,8 χιλιομέτρων από το κέντρο της πόλης. Οι κάτοικοι ασχολούνται κυρίως με τη γεωργία. Στην περιοχή υπάρχουν ανάμεσα στα άλλα ΚΕΠ, υπηρεσίες του Δήμου, Νηπιαγωγείο, Δημοτικό Σχολείο, Γυμνάσιο και περιφερειακό ιατρείο.

## Ιστορικά στοιχεία
Η ονομασία του χωριού είναι προφανώς βενετική. Ήταν θέρετρο των αρχόντων της Βενετίας. Η πιθανότερη ερμηνεία είναι ότι το όνομα προήλθε από την ιταλική λέξη *venerato*, που θα πει σεβάσμιο, όπως στη φράση *Monasterium venerato* =σεβασμία Μονή. Πιστεύεται ότι το όνομα αυτό δόθηκε στην παρακείμενη μονή της Παλιανής και κατ' επέκταση έλαβε το όνομα και το γειτονικό χωριό.

Κατά την Ενετοκρατία το Βενεράτο ήταν από τους μεγαλύτερους οικισμούς της επαρχίας. Στον Καστροφύλακα αναφέρεται (101) με 593 κατοίκους το 1583. Το 1833 περιγράφει ένας Άγγλος συγγραφέας, που ήταν τότε τουρίστας στα γύρω χωριά, ότι τον καιρό εκείνο ήταν το μόνο χωριό στη Κρήτη που είχε καθαρά ενετικό όνομα και ότι τότε ζούσαν 12 οικογένειες Χριστιανών και μια μωαμεθανών. Κατά την απογραφή του 1881 κατοικούνταν μόνο από Χριστιανούς.

Από το χωριό κατάγονταν ο Πατριάρχης Ιεροσολύμων Νεκτάριος (1602-1676), ο γενικός οπλαρχηγός των επαρχιών Τεμένους και Μαλεβυζίου Αντώνιος Ξενάκης ή Τσαγκαραντώνης, ο Γενικός Γραμματέας Καγκελαρίας κατά την επανάσταση του 1821 Νεόφυτος Οικονόμου, ο Μητροπολίτης Κρήτης Γεράσιμος Λετίτσης και ο οπλαρχηγός Χαράλαμπος Βλαχάκης, Αρχηγός Μαλεβιζίου.

## Διοικητικά στοιχεία
Δείτε ***[[Κοινότητα Βενεράτου]]***

Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1997 με το ΦΕΚ 244Α - 04/12/1997 ορίστηκε έδρα (μέχρι το 2010) του τότε δήμου Τετραχωρίου. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον Πύργο, το Σινάπι καθώς και τη Μονή Παλιανής αποτελούν την κοινότητα Βενεράτου υπάγεται στη δημοτική ενότητα Παλιανής του Δήμου Ηρακλείου και σύμφωνα την απογραφή του 2011 έχει πληθυσμό 836 κατοίκους.

## Βιβλιογραφία
* 

## Παραπομπές


Κατηγορία:Δήμος Ηρακλείου Κρήτης
Κατηγορία:Χωριά της περιφερειακής ενότητας Ηρακλείου
Κατηγορία:Δήμος Παλιανής
Αμυθάονας

Στην ελληνική μυθολογία ο **Αμυθάονας** (***Αμυθάων***) ήταν γιος του Κρηθέα (ιδρυτή και βασιλιά της Ιωλκού) και της Τυρούς. Είχε δύο ομοθαλείς αδελφούς, τον Αίσονα, νόμιμο διάδοχο του θρόνου, και τον Φέρητα, ενώ ήταν και ετεροθαλής αδελφός του Πελία και του Νηλέα. Ο Πίνδαρος (*Πυθιόν.* 4, 220) αναφέρει τον δωρικό τύπο του ονόματός του: **Αμυθών**, ενώ ο Ηρόδοτος (Β 49) τον ιωνικό τύπο *Αμυθέων*.

Ο Αμυθάονας πήρε ως σύζυγό του την ανεψιά του, την Ειδομένη, κόρη του Φέρητα (κατά μία εκδοχή πάντως ήταν κόρη του Άβαντα). Απέκτησαν δύο γιους, τον μάντη Μελάμποδα και τον Βίαντα, και δύο θυγατέρες, την Αιολία και την Περιμήλα, μητέρα του Ιξίωνα. Σύμφωνα με άλλη παράδοση, ο Αμυθάονας νυμφεύθηκε την Αγλαΐα.

Ο Αμυθάονας φερόταν ως οικιστής της Πύλου και ένας από τους ανανεωτές των Ολυμπιακών Αγώνων (Παυσ. Ε 8, 2). Κατά τον Πίνδαρο, ο Αμυθάων έφυγε αρχικώς μετά το «πραξικόπημα» του Πελία και ύστερα επέστρεψε στην Ιωλκό μαζί με τους γιους του για να ζητήσει από τον Πελία να παραχωρήσει τον θρόνο του στον Ιάσονα, γιο του Αίσονα.

Ο Στράβων (C 372) αναφέρει πως οι γιοι του Αμυθάονα μετοίκησαν στο Άργος, όπου ήλθαν σε επιμιξία με τους απογόνους του Δαναού και δημιούργησαν το γένος των Αμυθαονιδών. Αυτοί ίδρυσαν τα βασίλεια του Άργους και των Μυκηνών με κοινό ιερό το Ηραίο, που βρισκόταν στον μεταξύ τους δρόμο.

## Παραπομπές


## Πηγές
* Ομήρου *[[Οδύσσεια]]*, λ 255-260
* *[[Βιβλιοθήκη Απολλοδώρου]]*, 1. 9. 11 
* Διοδώρου *Βιβλιοθ. Ιστορ.*, 4. 68. 3.
* Πινδάρου *Πυθιον.*, 4. 220
* Παυσανίας: *Ελλάδος Περιήγησις*, 5. 8. 2

Κατηγορία:Αρχαίοι Θεσσαλοί
Κατηγορία:Μυθολογία της αρχαίας Μεσσηνίας
Κατηγορία:Πρόσωπα της ελληνικής μυθολογίας
Κατηγορία:Νηλείδες
Βοιωτός

Με το όνομα **Βοιωτός** αναφέρονται τα παρακάτω δύο πρόσωπα στην ελληνική μυθολογία:

# Ο «επώνυμος ήρωας» της Βοιωτίας, γιος του Ποσειδώνα και της Άρνης. Υποτίθεται ότι γεννήθηκε με τον δίδυμο αδελφό του Αίολο στο Μεταπόντιο της Ιταλίας, γιατί ο πατέρας της Άρνης παρέδωσε έγκυο τη μητέρα τους σε κάποιον από το Μεταπόντιο, που τη μετέφερε εκεί. Ο Αίολος και ο Βοιωτός, όταν ενηλικιώθηκαν κατέληξαν να καταλάβουν την εξουσία στην πόλη. Στο μεταξύ όμως σκότωσαν την Αυτολύτη, σύζυγο του θετού τους πατέρα, επειδή φιλονίκησε με την Άρνη, και ύστερα από αυτό αναγκάσθηκαν να φύγουν από την Ιταλία. Ο Βοιωτός πήγε κοντά στον παππού ή προπάππου του (που λεγόταν επίσης Αίολος), υιοθετήθηκε από αυτόν και έγινε βασιλιάς της Αιολίδας, την οποία μετονόμασε σε Άρνη και τους κατοίκους της σε «Βοιωτούς» (Διόδωρος, Δ 67).
# Γιος του Ποσειδώνα και της κόρης του Αιόλου Μελανίππης. Ο Ευριπίδης, σε μια τραγωδία του που χάθηκε, διηγείται ότι η Μελανίππη γέννησε κρυφά δίδυμα και τα άφησε στα βουστάσια του πατέρα της. Ο Αίολος νόμισε ότι τα παιδιά γεννήθηκαν από κάποιο βόδι (!) και ήθελε να τα σκοτώσει. Η τραγωδία του Ευριπίδη είχε ως θέμα της την προσπάθεια της Μελανίππης να σώσει τα παιδιά της. Σε άλλη εκδοχή, η Μελανίππη τυφλώθηκε και φυλακίσθηκε από τον πατέρα της. Τα δύο παιδιά τα θήλασε στην αρχή κάποια αγελάδα και μετά τα παρέλαβε η Θεανώ.

Βοιωτος
Βοιωτος
Κατηγορία:Μυθικοί βασιλείς της Βοιωτίας
Ναγκ Χαμαντί

Η **Ναγκ Χαμαντί** (, Najʿ Ḥammādī) είναι μια πόλη στην Άνω Αίγυπτο. Βρίσκεται στη δυτική όχθη του Νείλου στο Κυβερνείο της Κένα, περίπου 80 χιλιόμετρα βορειοδυτικά του Λούξορ. Το 2019, είχε πληθυσμό περίπου 49 829 κατοίκων.

## Ιστορία
Η πόλη Ναγκ Χαμαντί πήρε το όνομά της από τον ιδρυτή της, Μαχμούντ Πασά Χαμαντί, μέλος της οικογένειας Χαμαντί απο το Σοχάγκ της Αιγύπτου. Ο Μαχμούντ Πασά Χαμαντί ήταν μεγάλος ιδιοκτήτης γης στο Σοχάγκ και ήταν γνωστός για την έντονη αντίθεσή του στη βρετανική κατοχή του 1882.

Η Ναγκ Χαμαντί βρίσκεται περίπου 5 χλμ δυτικά της αρχαίας Χηνοβοσκίας (αρχαία ελληνικά: Χηνοβόσκιον). Η "βιβλιοθήκη Ναγκ Χαμαντί", μια σημαντική συλλογή κειμένων του Γνωστικού 2ου αιώνα, βρέθηκε στο Τζαμπάλ αλ-Ταρίφ κοντά στη Ναγκ Χαμαντί το 1945.

Η πόλη ήταν ο τόπος της σφαγής της Ναγκ Χαμαντί τον Ιανουάριο του 2010, όπου οκτώ Κόπτες δολοφονήθηκαν από τρεις άνδρες. Συνολικά δέχτηκαν επίθεση δεκαεννέα Κόπτες.

## Οικονομία
Στην Ναγκ Χαμαντί παράγονται ζάχαρη και αλουμίνιο. Το εργοστάσιο ζάχαρης της πόλης χτίστηκε το 1895 - 1897 από τους Γάλλους εργολάβους Κάιλ και Φάιβς. Είναι ακόμη σε λειτουργία εως και σήμερα. Η Ιτζιπτάλουμ () είναι ο μεγαλύτερος παραγωγός αλουμινίου στη Μέση Ανατολή. Η ξύλινη μοριοσανίδα κατασκευάζεται από ζαχαροκάλαμο.

## Δείτε επίσης
* Βιβλιοθήκη Ναγκ Χαμαντί
* Άνω Αίγυπτος

## Παραπομπές


Κατηγορία:Πόλεις της Αιγύπτου
Λίρα Αγίας Ελένης

Η **Λίρα της Αγίας Ελένης** (*Saint Helena pound*) είναι το νόμισμα της Αγίας Ελένης και της Νήσου της Αναλήψεως. Είναι ίσης αξίας με τη Λίρα Αγγλίας και υποδιαιρείται σε 100 πένες (ενικός *penny*, πληθ. pence).

Η λίρα Αγίας Ελένης καλείται απλώς  "λίρα" και χρησιμοποιείται στα νησιά Αγία Ελένη και στη Νήσο Αναλήψεως, τα οποία συναποτελούν το βρετανικό υπερπόντιο έδαφος Αγία Ελένη, Ασενσιόν και Τριστάν ντα Κούνια. Το τρίτο νησί του εδάφους, Τριστάν ντα Κούνια, χρησιμοποιεί τη λίρα στερλίνα. Ωστόσο, περιστασιακά χρησιμοποιούνται αναμνηστικά κέρματα της λίρας Αγίας Ελένης στο νησί αυτό.

## Ιστορία
[thumb|260px|1821 χάλκινη μισή δεκάρα. [Βρετανική Εταιρεία Ανατολικών Ινδιών]]
Αρχικά, το βρετανικό νόμισμα ήταν σε κυκλοφορία στο βρετανικό έδαφος της Αγίας Ελένης και η λίρα υποδιαιρούνταν σε 20 σελίνια (*shillings*)  και το καθένα ήταν από 12 πένες (*pence*). Μέχρι το 1961 το ισότιμο σε αξία με τη λίρα στερλίνα νόμισμα της Νοτίου Αφρικής γινόταν επίσης δεκτό. Η εισαγωγή όμως της Νότιας Αφρικής στο δεκαδικό σύστημα έφερε και την εγκατάλειψη της λίρας. Το 1976 η κυβέρνηση της Αγίας Ελένης άρχισε να εκδίδει χαρτονομίσματα και ακολούθησαν τα κέρματα, το 1984.

To 1984 εισήχθησαν κέρματα ονομαστικής αξίας των 1, 2, 5, 10 και 50 πενών και της 1 λίρας. Ακολούθησαν τα κέρματα των 20 πενών, το 1998 και των 2 λιρών το 2002.

Τα αρχικά τραπεζογραμμάτια ήταν το 18ο αιώνα (2½ και 5 σελίνια, 1 και 2 λίρες). Η επόμενη σειρά τους κυκλοφόρησε μετά το 1917 σε αξία των 5, 20 και 40 σελινίων.

Το 1976 εισήχθησαν τα χαρτονομίσματα της  1 και των  5 λιρών και το 1979 των 50 πενών και των 10 λιρών. Το χαρτονόμισμα της 1 λίρας αντικαταστάθηκε από κέρμα το 1984 και τα τραπεζογραμμάτια των 20 λιρών κυκλοφόρησαν το  1986.

Η Αγία Ελένη δεν έχει δική της Κεντρική Τράπεζα.

## Παραπομπές


## Εξωτερικοί σύνδεσμοι
* www.sainthelenabank.com

Λιρα Αγιας Ελενης
Κατηγορία:Νήσος Αγίας Ελένης
Ισαβέλλα της Αγγλίας, κόμισσα του Μπέντφορντ

Η **Ισαβέλλα Πλανταγενέτη**, επίσης γνωστή ως **Ισαβέλλα του Κουσί** (16 Ιουνίου 1332 – 1379/1382), ήταν η μεγαλύτερη κόρη και δεύτερο παιδί του βασιλιά της Αγγλίας Εδουάρδου Γ΄ και της Φιλίππης του Αινώ. Πήρε το όνομά της από τη γιαγιά της, Ισαβέλλα της Γαλλίας (1295-1358). 

## Βιογραφικά στοιχεία
Όταν ήταν παιδί, ο πατέρας της ήθελε να την αρραβωνιάσει με τον Πέτρο της Καστίλης, διάδοχο του θρόνου της Καστίλλης, αλλά νύφη του έγινε η μικρότερη αδελφή της, Ιωάννα της Αγγλίας. Η Ισαβέλλα έμεινε ανύπαντρη ως τα 33 χρόνια, γεγονός σπάνιο για την εποχή της, αφού απέτυχε με πολλούς υποψήφιους μνηστήρες. Τότε αποφάσισε να παντρευτεί τον Γάλλο ευγενή Εγκερράνδο Ζ΄, άρχοντα του Κουσί, που μεταφέρθηκε στην Αγγλία σαν φόρος τιμής ανταλλαγής για την απελευθέρωση του βασιλιά της Γαλλίας Ιωάννη Β΄. 

Ο γάμος πραγματοποιήθηκε τον Ιούλιο του 1365 στο κάστρο του Ουίντσορ και ο πατέρας του τους πρόσφερε μεγάλα ετήσια εισοδήματα, δώρα και εκτάσεις γης. Τον Νοέμβριο του 1365 επετράπη στην Ισαβέλλα και τον σύζυγο της να μπουν στη Γαλλία. Αργότερα, επισκέφτηκαν ξανά την Αγγλία, όπου ο σύζυγός της διορίστηκε κόμης του Μπέντφορντ στις 11 Νοεμβρίου 1366 και αργότερα έγιναν κόμητες του Σουασόν. 

Μετά την άνοδο στον θρόνο του ανιψιού της Ριχάρδου Β΄ (1377), ο σύζυγος της παραιτήθηκε από όλες τις κατοχές του στην Αγγλία. Η Ισαβέλλα πέθανε τότε μεταξύ 1379 και 1382 κάτω από μυστήριες συνθήκες χωριστά από τον σύζυγο και τα παιδιά της.

## Οικογένεια
Με τον σύζυγό της Εγκεράντ Ζ΄ έκανε δύο κόρες:
* Μαρία Α΄ του Κουσί (1366 – 1404)
* Φιλίππη του Κουσί (1367 – 1411)

## Πρόγονοι


## Παραπομπές


Κατηγορία:Οίκος των Πλανταγενετών
Κατηγορία:Τάγμα της Περικνημίδας
Κατηγορία:Αγγλίδες κόμισσες
Κατηγορία:Πριγκίπισσες της Αγγλίας
Ιωάννα της Αγγλίας (1335-1348)

Η **Ιωάννα της Αγγλίας** (*Joan of England*, Λονδίνο, 19 Δεκεμβρίου 1333 ή 28 Ιανουαρίου 1334 - 1 Ιουλίου 1348) ήταν η δεύτερη κόρη και το πιο ευνοούμενο παιδί των βασιλέων της Αγγλίας Εδουάρδου Γ΄ και της Φιλίππης του Αινώ. Μεγάλωσαν και εκπαιδεύτηκαν μαζί με τον μεγάλο της αδελφό Εδουάρδο, την αδελφή τους Ισαβέλλα και την ξαδέλφη τους, Ιωάννα του Κεντ.

Σε ηλικία δύο ετών αρραβωνιάστηκε τον Φρειδερίκο της Αυστρίας, γιο του αυτοκράτορα Όθωνα και της Μαργαρίτας του Αινώ. Το 1338 ταξίδεψε στην Αυστρία προκειμένου να ξεκινήσει την εκπαίδευση της, αλλά ο πατέρας της την έφερε πίσω λόγω της κακομεταχείρισης της αυλής. Το 1345 την αρραβώνιασε με τον Πέτρο της Καστίλης, γιο του βασιλιά Αλφόνσου ΙΑ΄ της Καστίλης και της Μαρίας της Πορτογαλίας.

## Ταξίδι στην Καστίλη και το τέλος της από πανώλη

Το 1348, η Ιωάννα απέπλευσε με έξι μεγάλα πλοία από την Αγγλία με όλες τις ευχές των γονέων της, και μια τεράστια εξοπλισμένη συνοδεία που θεωρήθηκε η μεγαλύτερη στην Ευρώπη εκείνη την εποχή. Ο βασιλιάς Εδουάρδος Γ΄ είχε μεγάλα σχέδια, προκειμένου να εξασφαλίσει μία ισχυρή συμμαχία με την Καστίλλη. Ανάμεσα στην συνοδεία της ήταν και ο υπουργός της Καστίλλης Γκράτσιας ντε Γκιβίλ, που είχε σταλεί από τον ινφάντη Πέτρο στην Αγγλία, προκειμένου να συγκεντρώσει τα τραγούδια της περιοχής και να υποδεχτεί την νύφη του με αυτά. Στην συνοδεία της μετείχαν και όλοι οι βετεράνοι της μάχης του Κρεσύ και εκατοντάδες Άγγλοι τοξότες.

Ο πρώτος προορισμός, ξεκινώντας από το Πόρτσμουθ, ήταν το Μπορντώ και, ενώ ο πατέρας της της επισήμανε τον θανατηφόρο κίνδυνο της Μαύρης Πανώλης που άρχισε να εξαπλώνεται την Ευρώπη εκείνη την χρονιά, οι συμβουλές του δεν εισακούστηκαν.

Με την επιβίβαση τους στο Μπορντώ, όπου είχε εξαπλωθεί η θανατηφόρα επιδημία, η Ιωάννα και η συνοδεία της, αν και αρχικά δεν είχαν προσβληθεί, προσεβλήθησαν από αυτήν ομαδικά και άρχισαν να πεθαίνουν. Ο αρχηγός της συνοδείας Ροβέρτος Μπουσιέ πέθανε στις 20 Αυγούστου. Η Ιωάννα ήταν το πρώτο θύμα της πανώλης και πέθανε την 1η Ιουλίου σε ηλικία 15 ετών, χωρίς να προλάβει να φτάσει στην Καστίλη.

Η είδηση του θανάτου της από την επιδημία έφερε μεγάλη θλίψη στην οικογένεια της: ο πατέρας της που ήρθε στην χειρότερη στιγμή της ζωής του έστειλε γράμμα στον βασιλιά Αλφόνσο της Καστίλλης για να του εκφράσει τα τραγικά του συναισθήματα.

## Πρόγονοι



## Παραπομπές σε πηγές


Κατηγορία:Οίκος των Πλανταγενετών
Κατηγορία:Πριγκίπισσες της Αγγλίας
Βαμβακού Λάρισας

Η **Βαμβακού** (παλαιότερη ονομασία μέχρι το 1927, **Μπαϊρακλί**) απέχει 39 χλμ. από την Λάρισα. Έως το 2010, απετέλεσε την έδρα του «Καποδιστριακού» Δήμου Πολυδάμαντα, ενώ πλέον, ως έδρα της Δημοτικής Ενότητας Πολυδάμαντα, υπάγεται διοικητικά στο διευρυμένο «Καλλικρατικό» Δήμο Φαρσάλων. Βρίσκεται κτισμένη σε υψόμετρο 150 μέτρων και στην **Κοινότητα Βαμβακούς**, υπάγονται οι οικισμοί Δενδράκι και Σερίφης. Οι 933 μόνιμοι κάτοικοι, ασχολούνται με τη γεωργία και την κτηνοτροφία. Νότια του χωριού και των οικισμών του, ρέει ο ποταμός Ενιπέας, ο οποίος πηγάζει από την Όθρυ, διασχίζει τη φαρσαλινή πεδιάδα και χύνεται στον ποταμό Πηνειό.

## Ιστορικά στοιχεία
* Στις 30 Μαρτίου 1943 οι Ιταλοί εκτέλεσαν κατοίκους των Δενδρακίων, στη μνήμη των οποίων στήθηκε μνημείο.

## Σχολεία Βαμβακούς
Η Βαμβακού έχει δύο σχολεία, ένα Δημοτικό και ένα Γυμνάσιο.

### Δημοτικό Σχολείο Βαμβακούς
Το Δημοτικό Σχολείο Βαμβακούς περιλαμβάνει 6 τάξεις Δημοτικού και 2 τάξεις Νηπιαγωγείου. Επίσης έχει αίθουσα Πληροφορικής.

### Γυμνάσιο Βαμβακούς
Το Γυμνάσιο Βαμβακούς έχει τρεις τάξεις Γυμνασίου, τρεις δευτερεύουσες τάξεις, αίθουσα Φυσικής - Χημείας και αίθουσα Πληροφορικής, η οποία περιλαμβάνει 13 υπολογιστές συνδεδεμένους με το Ίντερνετ.

Πίσω από το σχολείο βρίσκονται εντός της αυλής γήπεδο ποδοσφαίρου, γήπεδο μπάσκετ και γήπεδο βόλεϊ.

## Διοικητικές μεταβολές
* Ε.Ε.Τ.Α.Α. - Διοικητικές μεταβολές οικισμών - Βαμβακού Λάρισας (Μπαϊρακλί Λάρισας) (εξωτερικός σύνδεσμος).

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
Ανδρέας Λαμπρόπουλος (ποδοσφαιριστής)

:*Για προσωπικότητες με ίδιο επίθετο, δείτε: [[Λαμπρόπουλος]]*

Ο **Ανδρέας Λαμπρόπουλος** (Πάτρα, 30 Ιουλίου 1988) είναι Έλληνας πρώην ποδοσφαιριστής.

## Συλλογική καριέρα
Ξεκίνησε από τις ακαδημίες της Θύελλας Πατρών, όπου γρήγορα ξεχώρισε και προωθήθηκε στην ομάδα Νέων. Με την ομάδα νέων κατέκτησε το πανελλήνιο πρωτάθλημα νέων Β΄εθνικής το 2005. Το 2004 υπέγραψε επαγγελματικό συμβόλαιο με τη Θύελλα, σε ηλικία 16 ετών και τον Ιανουάριο του 2005 προωθήθηκε στην πρώτη ομάδα στο πρωτάθλημα της Γ΄εθνικής.

Το 2007 αποκτήθηκε από τη Λάρισα, ενώ το 2006 τον είχε διεκδικήσει και η ΑΕΚ, με την οποία συμμετείχε πρώτη φορά στον φιλικό αγώνα προετοιμασίας με την Κρεμονέζε σημειώνοντας και γκολ στο 44΄. Συνολικά αγωνίστηκε μόλις 7 φορές στο πρωτάθλημα, ενώ για ένα εξάμηνο (τον Ιανουάριο του 2009 έως το τέλος της περιόδου) είχε παραχωρηθεί ως δανεικός στην Παναχαϊκή.

Τον Ιανουάριο του 2010, μεταγράφηκε στην Κέρκυρα πραγματοποιώντας συνολικά 56 συμμετοχές και 3 γκολ, ως το καλοκαίρι του 2012. Στις 30 Αυγούστου 2012 υπέγραψε συμβόλαιο συνεργασίας με την ομάδα του ΟΦΗ, όπου παρέμεινε τρία χρόνια. Το 2015 επέστρεψε στη Λάρισα, έπειτα από έξι χρόνια απουσίας. Στον θεσσαλικό σύλλογο παρέμεινε δύο χρόνια, στο πρώτο εκ των οποίων κατέκτησε την άνοδο στην πρώτη κατηγορία. Αποχώρησε το καλοκαίρι του 2017, έχοντας συμπληρώσει 32 συμμετοχές και 4 τέρματα στο πρωτάθλημα. Μερικές ημέρες αργότερα ήρθε σε συμφωνία με τον Απόλλωνα Λάρισας.

## Διεθνής καριέρα
Υπήρξε διεθνής με την εθνική Νέων, με την οποία αγωνίστηκε στα τελικά του ευρωπαϊκού πρωταθλήματος Νέων το 2007 στην Αυστρία και κατάφερε να κατακτήσει τη 2η θέση. Στον ημιτελικό με τη Γερμανία με δικό του τέρμα στο 89΄ η ελληνική ομάδα προκρίθηκε στον τελικό. Πρώτη του συμμετοχή ήταν στις 5 Σεπτεμβρίου 2006 στην πόλη Σενέκ σε φιλικό αγώνα με τη Σλοβακία, όπου ξεκίνησε βασικός και αντικαταστάθηκε στο ημίχρονο, ενώ το πρώτο του τέρμα δύο ημέρες αργότερα στο ίδιο γήπεδο και με την ίδια αντίπαλο, στο 48΄ με πλασέ, όπου αγωνίστηκε στο 2ο ημίχρονο.

## Τίτλοι
Με τη Θύελλα Πατρών:
* Πρωτάθλημα Ελλάδος νέων Β΄εθνικής: 2005
Με την Εθνική νέων :
* Φιναλίστ ευρωπαϊκού πρωταθλήματος: 2007

## Παραπομπές


## Εξωτερικοί σύνδεσμοι
* Ο Ανδρέας Λαμπρόπουλος στο soccerway 
* Το προφίλ του Ανδρέα Λαμπρόπουλου στο transfermarkt
* Στατιστικά στο onsports.gr

Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Θύελλας Πατρών
Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Απόλλων Λάρισας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Σάββας Γκέντσογλου

Ο **Σάββας Γκέντσογλου** (Καβάλα, 19 Σεπτεμβρίου 1990) είναι Έλληνας πρώην επαγγελματίας διεθνής ποδοσφαιριστής, ο οποίος αγωνιζόταν ως μέσος.

## Σταδιοδρομία σε συλλόγους
Ξεκίνησε από τις ακαδημίες της ΑΕΚ και το 2007 προωθήθηκε στην πρώτη ομάδα, με την οποία όμως δεν είχε επίσημες συμμετοχές και δόθηκε δανεικός στην Παναχαϊκή  στη Γ΄ Εθνική, ενώ την περίοδο εκείνη είχε υπάρξει ενδιαφέρον από την ιταλική Μπρέσια.  Τον Ιανουάριο του 2008 παραχωρήθηκε δανεικός στη Νέα Ιωνία που αγωνιζόταν στο περιφερειακό πρωτάθλημα για να επιστρέψει στην ΑΕΚ το καλοκαίρι του 2008.

Τον Ιανουάριο του 2012 έλυσε τη συνεργασία του με την ΑΕΚ για να συνεχίσει την καριέρα του στην ιταλική Σαμπντόρια.  Στην ομάδα της Γένοβας ωστόσο πραγματοποίησε μόλις 5 συμμετοχές πρωταθλήματος καθώς στα δύο χρόνια παρουσίας του εκεί αγωνίστηκε κυρίως ως δανεικός σε Λιβόρνο και Σπέτσια.

Τον Αύγουστο του 2014 ανακοινώθηκε η συμφωνία του με τον Εργοτέλη,  από τον οποίο αποχώρησε το επόμενο καλοκαίρι με προορισμό την Μπάρι. Τη δεύτερή του χρονιά στον ιταλικό σύλλογο παραχωρήθηκε ως δανεικός στην κροατική Χάιντουκ Σπλιτ,  πραγματοποιώντας 24 συμμετοχές στο πρωτάθλημα, με αποτέλεσμα με την ολοκλήρωση του δανεισμού του ο κροατικός σύλλογος να προχωρήσει στην απόκτηση των δικαιωμάτων του, υπογράφοντας διετές συμβόλαιο συνεργασίας. 

Στις 12 Ιουνίου 2021 ανακοινώθηκε από τη Λαμία, έχοντας υπογράψει διετές συμβόλαιο. 

Τον Ιούλιο του 2023, υπέγραψε μονοετές συμβόλαιο με τον Α.Ο. Καβάλας στη Γ' Εθνική. 

## Διεθνής σταδιοδρομία
Είναι διεθνής με τις εθνικές Παίδων, Νέων, με την οποία είχε αγωνιστεί στα προκριματικά του ευρωπαϊκού πρωταθλήματος, αλλά δεν συμμετείχε στην τελική φάση της διοργάνωσης, καθώς και με την Ελπίδων.

## Ομάδες

## Survivor Ελλάδας
Το 2024, συμμετείχε στο ριάλιτι επιβίωσης ''Survivor Greece''. 

## Προσωπική ζωή
Από το 2013 μέχρι το 2018 διατηρούσε σχέση με την τραγουδίστρια Αγγελική Ηλιάδη, με την οποία απέκτησε ένα γιο, τον Βασίλη (γενν. 2014).

## Παραπομπές


## Εξωτερικοί σύνδεσμοι
* Σάββας Γκέντσογλου στο soccerway.com
* Σάββας Γκέντσογλου στο www.transfermarkt.gr
* Σάββας Γκέντσογλου στο myplayer.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Σέριε Α
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΑΣ Λιβόρνο Κάλτσιο
Κατηγορία:Ποδοσφαιριστές Σπέτσια Κάλτσιο 1906
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές ΣΣΚ Μπάρι
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές ΠΑΣ Λαμίας
Κατηγορία:Ξένοι ποδοσφαιριστές στην Κροατία
Κατηγορία:Συμμετέχοντες στο Survivor Ελλάδας
Φαρμάν

thumb|300px|Αφίσα της εποχής
[thumb|300px|Διπλάνο MF.7 ''Longhorn'', στην [Πρέβεζα το 1912]]
[thumb|[Farman F.230|Farman F.354 (1937)]]
Η **Φαρμάν** (*Farman Aviation Works*) ήταν αεροναυτική επιχείρηση που ιδρύθηκε και αναπτύχθηκε από τους αδερφούς Ανρί και Μωρίς Φαρμάν. Σχεδίασαν και κατασκεύασαν αεροσκάφη από το 1908 έως το 1936. Κατά τη διάρκεια της εθνικοποίησης της Γαλλικής αεροδιαστημικής βιομηχανίας της, η Farman ενσωματώθηκε στη Société Nationale de Constructions Aéronautiques du Centre (SNCAC).

Το 1941 οι αδερφοί Φαρμάν επανίδρυσαν την εταιρία με την επωνυμία *Société Anonyme des Usines Farman* (*SAUF*), όμως τρία χρόνια αργότερα απορροφήθηκε από την Sud-Ouest. Ο γιος του Μωρίς, Μαρσέλ Φαρμάν, επανίδρυσε την SAUF το 1952, όμως η προσπάθειά του αποδείχθηκε ανεπιτυχής και η εταιρία διαλύθηκε το 1956.

Οι αδερφοί Φαρμάν κατασκεύασαν περισσότερους από 200 τύπους αεροσκαφών μεταξύ του 1908 και 1941.

## Αεροσκάφη
* Farman III (1909)
* Farman MF.7 Longhorn (1913)
* Farman MF.11 Shorthorn (1913)
* Farman F.30 - Πρωτότυπο μαχητικό (1917)
* Farman F.31 - Πρωτότυπο μαχητικό (1918)
* Farman F.50 - Βομβαρδιστικό διπλάνο (1918)
* Farman F.50 - Αεράκατος (1920s)
* Farman F.51 - Αναγνωριστική αεράκατος ναυτικής συνεργασίας (1922)
* Farman F.60 Torp - Τορπιλοφόρο υδροπλάνο (1920s)
* Farman F.60 Goliath Βομβαρδιστικό/επιβατικό (1919)
* Farman F.70 - Μονοκινητήριο εξαθέσιο μεταγωγικό (1920)
* Farman F.121 Jabiru - Τετρακινητήριο επιβατικό (1923)
* Farman F.166 - Τορπιλοφόρο υδροπλάνο (1928)
* Farman F.167 - Τορπιλοφόρο υδροπλάνο (1928)
* Farman F.168 - Τορπιλοφόρο υδροπλάνο (1928)
* Farman F.170 Jabiru - Μονοκινητήριο επιβατικό (1925)
* Farman F.222 - Δικινητήριο υψηλοπτέρυγο βαρύ βομβαρδιστικό (1932)
* Farman F.223 - Δικινητήριο υψηλοπτέρυγο βαρύ βομβαρδιστικό (1937)
* Farman F.271 - Τορπιλοφόρο υδροπλάνο (1934)
* Farman F 402 - Υψηλοπτέρυγο τριθέσιο αεροσκάφος γενικής χρήσης (1933)
* Farman NC.470 - Εξαθέσιο εκπαιδευτικό και παράκτιας αναγνώρισης υδροπλάνο (1938)
* Farman NC.471 - Εξαθέσιο εκπαιδευτικό και παράκτιας αναγνώρισης υδροπλάνο (1938)

## Παραπομπές
;Βιβλιογραφία
* 
;Σημειώσεις


## Δείτε επίσης

* Ανρί Φαρμάν
* Μωρίς Φαρμάν

## Εξωτερικοί σύνδεσμοι
* Σύντομη περιγραφή της Farman

Κατηγορία:Εταιρείες κατασκευής αεροσκαφών
Κατηγορία:Αεροναυπηγική
Μητροπολίτης Νικαίας Αλέξιος

Ο ** Μητροπολίτης Αλέξιος** (κατά κόσμον *Γεράσιμος Βρυώνης*, Πειραιάς, 3 Σεπτεμβρίου 1944) είναι Έλληνας θεολόγος και ιεράρχης της Εκκλησίας της Ελλάδος, ο οποίος διατελεί Μητροπολίτης Νικαίας από το 1995.

## Βιογραφικό
Ο κατά κόσμον Γεράσιμος Βρυώνης γεννήθηκε από Κεφαλλονίτες γονείς στις 3 Σεπτεμβρίου 1944 στον Πειραιά, όπου και μεγάλωσε. Σπούδασε θεολογία στη Θεολογική Σχολή του Πανεπιστημίου Αθηνών. Χειροτονήθηκε διάκονος το 1967 και πρεσβύτερος το 1972 από τον Μητροπολίτη Πειραιώς Χρυσόστομο. Ανέλαβε θέση εφημέριου στον Ιερό Ναό Αγίου Νικολάου Πειραιώς και έπειτα προϊσταμένου στον Ιερό Ναό Αγίου Σπυρίδωνα Πειραιώς, καθώς γραμματέας της Ιεράς Μητρόπολης Πειραιώς.

Στη συνέχεια, ο Αρχιεπίσκοπος Αθηνών Σεραφείμ τον τοποθέτησε στον Ιερό Ναό Αγίου Παντελεήμονα οδού Αχαρνών. Την ίδια περίοδο διετέλεσε αρχειοφύλακας και γενικός διευθυντής υπηρεσιών της Ιεράς Αρχιεπισκοπής Αθηνών καθώς και γραμματέας στη Συνοδική Επιτροπή Προνοίας και Ευποιίας της Ιεράς Συνόδου, αντιπρόεδρος του Γενικού Φιλοπτώχου Ταμείου και του Δ.Σ. του Εκκλησιαστικού Ορφανοτροφείου Βουλιαγμένης, προεδρεύων και του Ιδρύματος Νεότητας. Από το 1989 έως την εκλογή του σε μητροπολίτη διετέλεσε και Πρωτοσύγκελλος της Αρχιεπισκοπής Αθηνών.

Εξελέγη Μητροπολίτης Νικαίας στις 25 Ιανουαρίου 1995 και χειροτονήθηκε επίσκοπος στον Μητροπολιτικό Ναό Αθηνών τέσσερις ημέρες αργότερα. Στις 22 Μαρτίου του ιδίου έτους ενθρονίστηκε στον Καθεδρικό Ναό Αγίου Νικολάου Νικαίας. 

Ήδη έχει αναγνωρισθεί το πλούσιο κοινωνικό και φιλανθρωπικό του έργο, επισκεπτόμενος νοσηλευτικά ιδρύματα, σεισμόπληκτους του Περάματος και Ικονίου κ.ά. περιοχών, σωφρονιστικά καταστήματα κ.ά.. Ήδη στην Ιερά Μητρόπολη Νικαίας σε έντεκα ενοριακούς ναούς λειτουργούν καθημερινά συσσίτια από τα οποία συντηρούνται περίπου 2000 οικογένειες. Επίσης κάθε καλοκαίρι η Μητρόπολη Νικαίας φιλοξενεί 1000 περίπου νέους και νέες σε κατασκήνωση της Μητρόπολης στα Δερβενοχώρια της Βοιωτίας.

Είναι ο τρίτος κατά σειρά Μητροπολίτης της Μητρόπολης Νικαίας, από την ίδρυσή της το 1967. Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

## Παραπομπές


## Πηγές
* *Ομολογία,περιοδικό της Ι.Μ. Νικαίας, τεύχος 49 (1/2007)*
* *Ιστορικό Λεύκωμα - Η Εκκλησία της Ελλάδος*, εκδόσεις Μέτρον.

## Εξωτερικοί σύνδεσμοι
* Εκκλησία της Ελλάδος 

Κατηγορία:Μητροπολίτες Νικαίας (Αττικής)
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Ντέλαγουερ

Το **Ντέλαγουερ** (), είναι πολιτεία των Ηνωμένων Πολιτειών Αμερικής, που βρίσκεται στην ανατολική ακτή στις μέσο-ατλαντικές περιοχές. Έχει έκταση 6.446 τ.χλμ. και πληθυσμό 1.051.917 κατοίκους (εκτίμηση 2024). Πρωτεύουσα του Ντέλαγουερ είναι το Ντόβερ, και μεγαλύτερη πόλη το Γουίλμινγκτον. 

Η πολιτεία ονομάστηκε έτσι από τον κόλπο και τον ποταμό του Ντέλαγουερ, που με τη σειρά τους ονομάστηκαν έτσι προς τιμή του Thomas West, του 3ου Βαρόνου de La Warr (1577-1618).

Το Ντέλαγουερ, αποτελεί την πρώτη πολιτεία των Ηνωμένων Πολιτειών, που εισήχθη στην ένωση, στις 7 Δεκεμβρίου 1787.

Είναι η έκτη (6η) σε πυκνότητα πληθυσμού πολιτεία, αριθμώντας 150 κατοίκους ανά τετραγωνικό χιλιόμετρο, ταξινομημένη μπροστά από πολιτείες όπως η Φλόριντα, η Καλιφόρνια και το Τέξας. Χωρίζεται σε τρεις κομητείες, το μικρότερο αριθμό από κάθε άλλη πολιτεία των ΗΠΑ.

## Γεωγραφία
Το Ντέλαγουερ, συνορεύει, με το Μέριλαντ στα δυτικά και στα νότια, με την Πενσυλβάνια (στα βόρεια), καθώς και με το Νιου Τζέρσεϊ στα ανατολικά. Στα ανατολικά της πολιτείας επίσης, βρίσκεται ο Ατλαντικός Ωκεανός. 

Η πολιτεία, αποτελείται από τρεις κομητείες (τον μικρότερο αριθμό στις ΗΠΑ), την κομητεία Νιουκάστλ (στα βόρεια), την κομητεία Κεντ (στα κεντρικά), και την κομητεία Σάσεξ (στα νότια). Η κομητεία Νιουκάστλ, είναι η πιο πυκνοκατοικημένη και η πιο αστική (κατέχει τα 2/3 του πληθυσμού του Ντέλαγουερ), ενώ οι υπόλοιπες δύο (η Κεντ και η Σάσεξ), είναι πιο αγροτικές και επαρχιακές. 

Η γεωγραφία, η κουλτούρα και η ιστορία του Ντέλαγουερ, συνδυάζει στοιχεία Μεσοατλαντικών, Βορειοανατολικών και των Νοτίων πολιτειών (περιοχών), των ΗΠΑ. 

## Φωτοθήκη

Image:Dover Delaware.jpg
Image:Lewes Outer Harbor.JPG
Image:The Old College Gallery, University Museums, Newark, DE.JPG


## Παραπομπές


## Εξωτερικοί σύνδεσμοι
* 
* 
* 

Κατηγορία:Πολιτείες των ΗΠΑ
Αφροδίσια Χίου

Τα **Αφροδίσια** είναι μικρός οικισμός της Χίου στο Βόρειο Αιγαίο.

## Γενικά στοιχεία
Τα Αφροδίσια βρίσκονται στο βορειοδυτικό τμήμα του νησιού, στους ανατολικούς πρόποδες του όρους Αμανή σε υψόμετρο 460 μέτρα. Απέχουν 55 χιλιόμετρα βορειοδυτικά από την πόλη της Χίου. Διοικητικά  ανήκουν στον Δήμο Χίου και αποτελούν μαζί με τα Χάλανδρα την Κοινότητα Χαλάνδρων που υπάγεται στη Δημοική Ενότητα Αμανής. Σύμφωνα με την  απογραφή 2011 είχαν 19 κατοίκους. 

### Ονομασία
Η ονομασία του χωριού προέρχεται από τη θεά Αφροδίτη. Με βάση προφορικές παραδόσεις, στον τόπο  όπου σήμερα βρίσκεται η εκκλησία του αγίου Μάμαντα, υπήρχε στην αρχαιότητα ναός αφιερωμένος στη θεά.

### Αξιοθέατα
Μεταξύ των αξιοθέατων του χωριού περιλαμβάνονται:
* η εκκλησία του Αγίου Μάμαντα.
* το προσκύνημα του Αγίου Μάμαντα, το οποίο χρονολογείται από το 1986. Βρίσκεται στην είσοδο του χωριού.
* η παλιά βρύση, η οποία χρονολογείται από τις  20 Σεπτεμβρίου 1920 με βάση την επιγραφή, που είναι χαραγμένη στο μπροστινό της μέρος. Μπροστά στη βρύση βρίσκεται και ένα μεγάλο τσιμεντένιο τραπέζι, το οποίο χρησιμεύει ως τόπος συγκέντρωσης των κατοίκων του χωριού προκειμένου να λάβουν σημαντικές αποφάσεις για το χωριό αλλά και για να γλεντήσουν.

### Η ποδοσφαιρική ομάδα
Τα Αφροδίσια αποτελούν την έδρα του ποδοσφαιρικού σωματείου: Λέων Αφροδισίων Αμανής. Η ομάδα δημιουργήθηκε σε ερασιτεχνική βάση το 1988, από το 1993 συμμετείχε στην τρίτη εθνική κατηγορία του νησιού και τελικά το 1996 έγινε κανονικό σωματείο. Πήρε την ονομασία Λέων, γιατί ο προστάτης άγιος του χωριού εικονίζεται πάντα με ένα λιοντάρι και γιατί είχε ήδη χρησιμοποιηθεί η προσφώνηση λιοντάρια για του πρώτους παίκτες της ομάδας. Το 2000 στέφθηκε πρωταθλήτρια και μεταπήδησε στη δεύτερη κατηγορία του νησιού.

## Εξωτερικοί σύνδεσμοι
* Ιστοσελίδα του πρώην δήμου Αμανής
* Ιστοσελίδα των Συλλόγων Αφροδισίων Χίου, Αττικής και Αμερικής

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Χίου